Ami Aspelund

Ami Aspelund (oik. Anne-Marie Louise Aspelund, s. 7. syyskuuta 1953 Vaasa) on suomalainen laulaja.

Ura 
Ami Aspelundin ura sai vauhdikkaan alun vuonna 1973 julkaistulla ”Apinamies”-hitillä (Jungle Jim, Big Fat Orang Uman). Samana vuonna Aspelund oli jo mukana Dannyn kesäkiertueella ja seuraavana vuonna ilmestyivät mm. menestyskappaleet ”Waterloo”, ”Tänään huipulla” ja ”Käy luonain eilinen”, ensimmäinen Abban euroviisu vuodelta 1974 ja muut kaksi The Carpenters -duon hittejä.

Aspelund voitti Rostockin laulufestivaalit vuonna 1981, edusti Suomea Eurovision laulukilpailuissa vuonna 1983 kappaleella ”Fantasiaa” , jolloin hänet esiteltiin nimellä Ami Aspesund, ja voitti Knokke Cup -laulukilpailun vuonna 1985. Vuoden 1982 euro­viisu­karsinnoissa mukana olleesta ”Mitt äppelträd” -kappaleesta muodostui klassikko, vaikka se jäikin sijoituksissa Kojon ”Nuku pommiin” -kappaleen taakse.

Erityisesti Ami Aspelund tunnetaan useilla eri kielillä laulavana ja taitavana estradiesiintyjänä. Takana on runsaasti musikaalirooleja ja erilaisia show-esityksiä. Aspelund on esiintynyt mm. Uudessa Iloisessa Teatterissa, Komediateatteri Arenassa ja Svenska teaternissa.

Monissa Aspelundin levytyksissä on pyritty perusiskelmää ja -tanssimusiikkia laajempaan skaalaan: Karibu (1975) sisältää afrikkalaisaiheisia lauluja, Credo – minä uskon -levy (1975; mukana sisar Monica Aspelund) on jazz- ja gospelhenkinen. Aspelund oli myös Cascade-yhtyeessä, jonka Cascade-levy (1976) on pop- ja soulpainotteinen. Framtidens skugga (1983) syntyi Edith Södergranin runoihin, Fenor och vingar (1986) sisältää pohjoismaisten naislyyrikoiden runoja sävellettyinä ja Sylvian paluu (1997) Topeliuksen runoja sävellettyinä.

Ami Aspelund on esiintynyt myös yhdessä sisarensa Monica Aspelundin kanssa. He ovat tehneet muun muassa musiikkishown Mon-Ami vuonna 1983 ja Ralf Långbackan ohjaaman pienoismusikaalin Kungsvägen – Kuninkaantie vuonna 1997.

Diskografia

Albumit 
 Ami (1974)
 Credo – minä uskon (1975)
 Karibu (1975)
 Yön jälkeen (1976)
 Cascade (1976)
 Fågel blå (1978)
 Sinilintu (1978)
 Tänään huipulla (1982)
 Fantasy dream (1983)
 Framtidens skugga (1983)
 Fenor och vingar (1986)
 Rio Herne (1994)
 Sylvian paluu (1997)
 Sylvias återkomst (1996)
 Tänään huipulla (2000)
 Ami Live! (2005) 
 Pärlor (2005)
 På resa! (2008)

Singlet 
 ”Apinamies” / ”Bumerangi” (1973)
 ”Waterloo” / ”Kun pois hän on” (1974)
 ”Tänään huipulla” / ”Tiedä mitä tahdot” (1974)
 ”Mä halusin niin” / ”Suukkosuma” (1975)
 ”Päivä kaunein on tullut” / ”Nuoruuteni on ohi” (1975)
 ”Koska sun taas nähdä saan” / ”Ja rakastan vielä” (1975)
 ”Chanson d'amour” / ”Onnen hetket” (1977)
 ”Vapaana” / ”Ihmeiden aika” (1977)
 ”Sinilintu” / ”Charleston” (1978)
 ”Fågel blå” / ”Charleston” (1978)
 ”Fågel blau” / ”Der erste Flug” (1982)
 ”Mitt äppelträd” / ”Fågel blå” (1982)
 ”You are my life” (Ami Aspelund ja Jokke Seppälä) / ”Flight 205” (Jokke Seppälä) (1982)
 Rakkaudesta ystävyyteen / Tahtoo lisää (1983)
 Fantasiaa / Fantasy dream (1983)
 Clown / Private secretary (1983)
 Niin hyvä kun oot vierelläin / Tyttö ja nauravat silmät / Carnaval!-Samba kesälle (2004)
 Lugn, skön semester!? (2007)
 Hemåt / Ängel / Europa tur och retur (2008)

Lähteet 
 
 Ami Aspelundin kotisivut

Viitteet

Aiheesta muualla 

 Ami Aspelundin kotisivut
 
 
 
 Ylen Elävä arkisto: Fantasiaa
 Ylen Elävä arkisto: Amor amor
 Yle Arkivet: Mitt äppelträd
 Yle Arkivet: Ami Aspelund intervjuas i Bettina S
 Kuusi kuvaa Ami Aspelundin elämästä, 6.4.2018 Yle Areena

Suomalaiset laulajat
Suomalaiset lauluntekijät
Suomalaiset sanoittajat
Suomen euroviisuedustajat
Vuoden 1983 euroviisuedustajat
Vuonna 1953 syntyneet
Elävät henkilöt
Suomenruotsalaiset laulajat